
转讜住驻讜转



注砖专讛 讗讬谉 讘讛诐 诪砖讜诐 讝讜讙讜转. 讜诇讬转 诇讬讛 讚专讘讗 讚讗诪专 诇注讬诇 讻讜住 砖诇 讘专讻讛 讗讬谉 诪爪讟专祝 诇专注讛 讚讘讗讜转谉 注砖专讛 讻讜住讜转 讗讬讻讗 讘专讻转 讛诪讝讜谉: 讜诪诇讻讗 诇讗 诪拽专讬 诪讝讬拽. 讜讛讗 讚转谞讬讗 诇讗 讬讗讻诇 转专讬 讛讬讬谞讜 诪砖讜诐 讻砖驻讬诐 讜专砖讘''诐 驻讬专砖 讚驻注诪讬诐 诪讝讬拽: (砖讬讬讱 诇拽诪谉 讚祝 拽讬讗 注''讗): 讛讗讬 诪讗谉 讚驻讙注 讘讗讬转转讗 讻讜'. 讜讛讗 讚讗诪专 讘诪讬 砖诪转讜 (讘专讻讜转 讚祝 讻.) 专' 讬讜讞谞谉 讛讜讛 拽讗讝讬诇 讜讬转讬讘 讗砖注专讬 讟讘讬诇讛 讻讬 讛讬讻讬 讚讬诇讚谉 讝专注讗 讻讜讜转讬讛 讛讻讗 讚驻讙注 讘注转 砖注讜诇讛 诪谉 讛诪讬诐 讜专' 讬讜讞谞谉 讗砖注专讬 讟讘讬诇讛 讬转讬讘 讗讬 谞诪讬 讛转诐 讬转讬讘 讛讻讗 驻讙注 讗讬 谞诪讬 专讘讬 讬讜讞谞谉 讛讬讛 讗讜诪专 砖讜驻讱 讘讜讝 注诇 讜讙讜':

专讘讬谞讜 讞谞谞讗诇

专讘讬谞讗 讗诪专 讻诇 讞讚讗 讜讞讚讗 诪爪讜讛 讘驻谞讬 注爪诪讛 讛讬讗 讜讗讬谞谉 诪爪讟专驻讬谉 讝讛 注诐 讝讛. 讛砖讜转讛 [砖谞讬] 讻讜住讜转 讚诪讜 讘专讗砖讜 讜讗诐 专讗讛 驻谞讬 讛砖讜拽 讗讜 讬砖谉 讗讜 讬爪讗 诇讘讬转 讛讻住讗 讗讬谞讜 讞讜砖砖. 



注砖专讛 (讝讜讙讜转) 讻讜住讜转 讗讬谉 讘讛谉 诪砖讜诐 讝讜讙讜转 诪讚转拽讬谞讛讜 专讘谞谉 讘讘讬转 讛讗讘诇. 讜讬砖诪专讱 砖讛讜讗 住讜祝 讙' 转讬讘讜转 讜讬讞谞讱 砖讛讜讗 住讜祝 讞诪砖讛 砖诇讜诐 砖讛讬讗 转讬讘讛 砖讘讬注讬转 讛谞讬 讻诇讛讜 诇讗 诪爪讟专驻讬 诇专注讛 讻诇讜诪专 讻讜住 讛讙' 讗讬谞讜 诪爪讟专祝 注诐 讛讚' 讜诇讗 讛讛' 注诐 讛讜' 讜诇讗 讛讝' 注诐 讛讞'. 



专讘讛 讘专 诇讜讗讬 讚讗讬转讝拽 诪砖讜诐 讚讗讜转讘讬讛 诇专讘讗 讘驻专拽讗. 



讗诪专 讬讜住祝 砖讬讚讗 讗转专讬 拽讟诇讬谞谉 讘讬谉 讘砖讜讙讙 讘讬谉 讘诪讝讬讚 讚' 讘诪讝讬讚 诪讝讬拽讬谉 讜讗住拽' 讻诇 讚拽驻讬讚 拽驻讚讬 讘讛讚讬讛.





讛诪讗讬专讬

讙讚讜诇讬 讛驻讜住拽讬诐 讻转讘讜 砖诪讗讞专 砖讻诇 讗讞讚 讜讗讞讚 诪爪讜讛 讘驻谞讬 注爪诪讛 讛讬讗 爪专讬讱 诇讘专讱 讘讜专讗 驻专讬 讛讙驻谉 注诇 讻诇 讗讞讚 讜讗讞讚 诪讗专讘注转诐 讜诇讗 注讜讚 讗诇讗 砖讬砖 专讗讬讛 砖讗讬谉 诇住诪讜讱 讘讗讞专讬诐 注诇 讘专讻转 讛专讗砖讜谉 专"诇 砖诇 拽讬讚讜砖 砖讛专讬 讛讛讙讚讛 诇砖谞讬 讜讛讘专讻讛 诇砖诇讬砖讬 讜讛讛诇诇 诇专讘讬注讬 诪驻住讬拽讬谉 讜诪爪讬谞讜 讘诪住讻转 讞讜诇讬谉 砖讞讟 诪讗讛 注讜驻讜转 讘诪拽讜诐 讗讞讚 讗讜 诪讗讛 讞讬讜转 讘诪拽讜诐 讗讞讚 讗讜 讗驻讬' 注讜驻讜转 讜讞讬讜转 讻住讜讬 讗讞讚 诇讻诇谉 讜讗诪专讜 砖诐 专' 讬讛讜讚讛 讗讜诪专 砖讞讟 讞讬讛 讬讻住讛 讜讗讞"讻 讬砖讞讜讟 讗转 讛注讜祝 讜讗诪专讜 注讜讚 砖诐 诪讜讚讛 专' 讬讛讜讚讛 诇注谞讬谉 讘专讻讛 砖讗讬谞讜 诪讘专讱 讗诇讗 讗讞转 专"诇 讻砖砖讞讟 讗转 讛讞讬讛 讜讻住讛 讜讘专讱 注诇 讛讻住讜讬 讜专讜爪讛 诇砖讞讜讟 讗转 讛注讜祝 讗讬谞讜 讞讜讝专 诇讘专讻转 讛砖讞讬讟讛 砖讗讬谉 讘专讻转 讛讻住讜讬 诪驻住拽转 讜讛讜讗 讛讚讬谉 讻砖诪讻住讛 砖讗讬谞讜 爪专讬讱 诇讞讝讜专 讜诇讘专讱 注诇 讛讻住讜讬 讜讗注"驻 砖讗讬谉 讛诇讻讛 讻专' 讬讛讜讚讛 诪"诪 讻诇 砖讻谉 砖诇诪讚谞讜 诇讚讘专讬 讞讻诪讬诐 砖讗诐 讻住讛 讘讬谉 讝讜 诇讝讜 讜讘专讱 注诇 讛讻住讜讬 讜讞讝专 讜砖讞讟 讛讜讗讬诇 讜诇讗 讛住讬讞 讚注转讜 讘砖注转 讛讻住讜讬 诪谉 讛砖讞讬讟讛 讗讬谞讜 爪专讬讱 诇讞讝讜专 讜诇讘专讱 诇讗 注诇 讛砖讞讬讟讛 讜诇讗 注诇 讛讻住讜讬 讜讗注"驻 砖讛讻住讜讬 讜讘专讻转讜 诪驻住讬拽 讘讬谉 讘专讻转 砖讞讬讟讛 讝讜 诇砖讞讬讟转 讞讘专转讛 讗讬谉 讝讛 讛驻住拽 讛讜讗讬诇 讜讗祝 讘砖注转 讛讻住讜讬 讘注爪诪讜 讛讬讛 讬讻讜诇 诇砖讞讜讟 讘讬讚讜 讛讗讞专转 讗诇讜 讛讬讛 讗讞专 转讜驻砖 诇讜 讘讬讚讜 讛注讜祝 讗讜 砖讛讬转讛 讛讞讬讛 讻驻讜转讛 诇驻谞讬讜 诪讛 砖讗讬谉 讻谉 讘讘专讻转 讛诪讝讜谉 砖讗讬 讗驻砖专 诇讜 诇讘专讱 讜诇砖转讜转 讻讗讞转 讜诇讝讛 谞注砖讬转 讛讘专讻讛 讛驻住拽 讜爪专讬讱 诇讘专讱 讘讜专讗 驻专讬 讛讙驻谉 讜讛讜讗 砖讗诪专讜 砖诐 诪讗讬 砖谞讗 诪转诇诪讬讚讬讛 讚专讘 讚讛讜讜 讬转讘讬 讘住注讜讚讛 讜讻讜' 讻讬讜谉 讚讗诪专讬转讜 讛讘讜 谞讬讘专讬讱 讗转住专 诇讻讜 诇诪砖转讬 专"诇 讘诇讗 讘讜专讗 驻专讬 讛讙驻谉 讻诪讜 砖驻专砖谞讜 诇诪注诇讛 讗诇诪讗 讗祝 谞转讬谞转 诇讘 注诇 讛讘专讻讛 讛讜讬 讛驻住拽 讜讗讬谉 爪专讬讱 诇讜诪专 讘专讻讛 注爪诪讛 讜讗祝 讻讗谉 讛讻住讜讬 讜讘专讻转讜 讬讛讗 讛驻住拽 讜讛砖讬讘讜 讘讛 讛讬讻讬 讛砖转讗 讛转诐 诪砖转讗 讜讘专讜讻讬 讻讬 讛讚讚讬 诇讗 讗驻砖专 讛讻讗 讗驻砖专 讚砖讞讬讟 讘讞讚讗 讬讚讗 讜诪讻住讬 讘讞讚讗 讬讚讗 讜诪注转讛 讗祝 讘讛诇诇 讜讛讙讚讛 讻谉:



讝讜 讛讬讗 住讘专转 讙讚讜诇讬 讛驻讜住拽讬诐 讜讛讬讗 砖讛讘讬讗转诐 诇诪注诇讛 讘驻专讬住转 诪驻讛 诇讘专讱 讛诪讜爪讬讗 砖讛拽讬讚讜砖 讛讬讗 讛驻住拽:



讜诪讙讚讜诇讬 讛诪讙讬讛讬诐 诪爪讟专驻讬谉 诇讚注转 讗讞专转 诇讜诪专 砖诇讗 谞讗诪专讜 讚讘专讬诐 讗诇讜 讘讘专讻转 讛诪讝讜谉 讗诇讗 诪驻谞讬 砖讛讜讗 住诇讜拽 讗讻讬诇讛 讜讗讞专 砖讛讜讗 住诇讜拽 讗讻讬诇讛 讜讻谉 砖讗讬 讗驻砖专 诇砖转讜转 讜诇讘专讱 讬讞讚 讛讜讬讗 诇讛 讛驻住拽 讜讻住讜讬 讛讚诐 讗祝 讛讜讗 住诇讜拽 砖讞讬讟讛 讜讗诇诪诇讗 讟注诐 砖讗驻砖专 诇砖讞讜讟 讜诇讻住讜转 讻讗讞讚 讛讬讛 讛驻住拽 讛讗 讻诇 砖讗讬谉 讘讜 住诇讜拽 讗讻讬诇讛 讗驻讬诇讜 诇讗 讛讬讛 讗驻砖专 诇注砖讜转 砖转讬讛谉 讻讗讞讚 讗讬谞讜 讛驻住拽 讜讗"讻 谞诪爪讗 砖讗讬谉 讛讙讚讛 讛驻住拽 讜注讜讚 砖讛专讬 讗诐 讘专讱 注诇 讛讬讬谉 讗讬谉 讛诪讜爪讬讗 砖讘谞转讬诐 诪驻住讬拽 讜讻谉 讘诇讬诇讬 讛驻住讞 讗讬谉 讘专讻转 诇讞诐 讜诪爪讛 讜讘专讻转 诪专讜专 诪驻住讬拽讬谉 讘讬谉 讬讬谉 诇讬讬谉 讜讻谉 诇讗 讘专讻转 诪专讜专 讘讬谉 讛诪讜爪讬讗 诇讗讻讬诇转 住注讜讚讛 讜诇讗 讘专讻讜转 讛讘讚诇讛 讜拽讬讚讜砖 诇讬讬谉 讛拽讜讚诐 诇讛诐 讜诪注转讛 讗讬谞讜 爪专讬讱 讘讜专讗 驻专讬 讛讙驻谉 讗诇讗 注诇 砖诇 拽讬讚讜砖 讜讘专讻转 讛诪讝讜谉 讜讻谉 诪转诪讬讛讬诐 注诇 诪讛 砖讗诪专讜 讘讛讙讚讛 诪砖转讗 讜诪拽专讬 讻讞讚讗 讗讬 讗驻砖专 砖讛专讬 讬讻讜诇 讛讜讗 诇砖转讜转 讘转讜讱 讛讛讙讚讛 砖讛专讬 讗诪专讜 讘讬谉 讛讻讜住讜转 讛诇诇讜 讗诐 专爪讛 诇砖转讜转 砖讜转讛 讜讗讬谉 讞讬诇讜拽 讘讬谉 砖讜转讛 诇驻谞讬 讛讛讙讚讛 诇砖讜转讛 讘转讜讱 讛讛讙讚讛:



讜讚讘专讬诐 讗诇讜 讗讬谞诐 砖讗祝 讻砖转讗诪专 砖诪讜转专 诇砖转讜转 讘转讜讱 讛讛讙讚讛 诪"诪 讗讬 讗驻砖专 诇拽专讜转 讜诇砖转讜转 讻讗讞讚 讜讘砖谞讬 驻谞讬诐 讗转讛 讗讜诪专 讘讻讬讜爪讗 讘讝讛 讚讬谉 讛驻住拽 讛讗讞讚 砖讗讬 讗驻砖专 诇拽专讜转 注诐 讗讜转讜 注谞讬谉 讻讙讜谉 砖转讬讛 砖讗讬 讗驻砖专 诇讜 诇拽专讜转 讜诇砖转讜转 讻讗讞讚 讜讛砖谞讬 砖讗驻砖专 诇讜 讻讙讜谉 讗讻讬诇讛 讜拽专讬讗讛 砖讛专讬 讗驻砖专 诇讗讻讜诇 讜诇拽专讜转 讻讗讞讚 讗诇讗 砖讗住讜专 诇讜 砖讗讬谉 讗讻讬诇讛 诪注讻讘转 拽专讬讗讛 讗注"驻 砖讛讬讗 诪讘诇讘诇转讛 讜拽专讬讗转 讛讙讚讛 讜讛诇诇 讛讜讗 诪谉 讛诪讬谉 讛专讗砖讜谉 砖诪讜转专 诇讜 讜讗讬 讗驻砖专 讜驻专讬住转 诪驻讛 讛讜讗 诪谉 讛诪讬谉 讛砖谞讬 砖讗驻砖专 诇讜 诇讗讻讜诇 讜诇拽专讜转 讗诇讗 砖讗住讜专 诇讜 诇拽讚砖 讜诇讗讻讜诇 讘讬讞讚 讜诇驻讬讻讱 讟注讜谉 讛诪讜爪讬讗 讜讻谉 讚讘专 讛诪讞讬讬讘讜 诇讛驻住讬拽 讻讙讜谉 驻专讬住转 诪驻讛 讛讜讗讬诇 讜讛讗讻讬诇讛 讗住讜专讛 注诇讬讜 注讚 砖讬拽讚砖 讛讜讬讗 诇讬讛 讛驻住拽 讜讛诪讜爪讬讗 砖讗讬谞讜 诪驻住讬拽 诇讘专讻转 讛讬讬谉 讗讬谞讜 讻诇讜诐 砖讘专讻转 讛讬讬谉 诇砖转讬讛 讜讛诪讜爪讬讗 诇讗讻讬诇讛 讜讗讬谉 讝讜 谞讻谞住转 讘转讞讜诪讛 砖诇 讞讘专转讛 讻诇诇 诇讛讬讜转 诇讛 讛驻住拽 讜讘专讻转 讛讘讚诇讛 讜拽讬讚讜砖 讛专讬 讻讜住 讗讞讚 讛谉 讜讻诇谉 谞注砖讜转 诇讛 讟驻诇讛 讜讛讗讬讱 讬驻住讬拽讜 讜讘专讻转 诪爪讛 讜诪专讜专 讗祝 讛诐 诪讘专讻讜转 讗讻讬诇讛 讛谉 讜讗讬谉 讛驻住拽 诪讘专讻转 讗讻讬诇讛 诇砖转讬讛 讜讗"转 讘讘专讻转 诪专讜专 砖讗讬谞讜 诪驻住讬拽 讘讬谉 讛诪讜爪讬讗 诇讗讻讬诇转 住注讜讚讛 讛专讬 讗驻砖专 诇讗讻讜诇 讜诇讘专讱 讜讻谉 讛讛讙讚讛 讗讬谞讛 讛驻住拽 讘讬谉 讘讜专讗 驻专讬 讛讗讚诪讛 诇讗讻讬诇转 诪专讜专 讻讚讬 诇讛讝拽讬拽 诇讞讝讜专 讜诇讘专讱 讘讜专讗 驻专讬 讛讗讚诪讛 砖讛专讬 讗驻砖专 诇讜 诇讗讻讜诇 讜诇讘专讱 讜讻谉 砖讘转讜讱 讛讛讙讚讛 诪讜转专 诇讜 诇讗讻诇 讬专拽 讜驻讬专讜转 讜注讜讚 砖讗驻砖专 砖讘专讻转 讛诪讜爪讬讗 驻讜讟专转讛 讜讗注"驻 砖讗讬谞谉 诪讞诪转 讛住注讜讚讛 讛讜讗讬诇 讜讗讬谞讜 专砖讗讬 诇讗讻讜诇 住注讜讚转讜 注讚 砖讬讗讻诇 诪诪谞讛 爪讜专讱 住注讜讚讛 讛讜讗:



讗祝 诇注谞讬谉 讘专讻讛 讗讞专讜谞讛 专"诇 注诇 讛讙驻谉 讜注诇 驻专讬 讛讙驻谉 讙讚讜诇讬 讛驻讜住拽讬诐 讻转讘讜 砖诪讘专讻讬谉 讗讜转讜 讗讞专 砖谞讬诐 讛专讗砖讜谞讬诐 讜讗讞专 砖谞讬诐 讛讗讞专讜谞讬诐 讜讛讚讘专讬诐 诪转诪讬讛讬诐 讜讛讗讬讱 讬讘专讱 注诇 讛讙驻谉 讜讚注转讜 诇砖转讜转 讘转讜讱 讛住注讜讚讛 讜诇讗 注讜讚 讗诇讗 砖讗诐 讘专讱 注诇 讛讙驻谉 注诇 讻诇 驻谞讬诐 讻砖讛讜讗 讞讜讝专 诇砖转讜转 讘转讜讱 讛住注讜讚讛 讬砖 诇讜 诇讞讝讜专 讜诇讘专讱 讘讜专讗 驻专讬 讛讙驻谉 讗诇讗 砖诪驻专砖讬诐 讗讜转讛 注诇 住转诐 诪砖谞转谞讜 讘诪讬 砖讗讬谉 诇讜 讗诇讗 讗专讘注 讻讜住讜转 讜讗讬谉 诇讜 讬讬谉 诇砖转讜转 讘转讜讱 讛住注讜讚讛 讜讻砖砖转讛 砖谞讬讛诐 注拽专 讚注转讜 诪诇砖转讜转 讜注诐 讻诇 讝讛 讗讬谞讜 诪住驻讬拽 砖讛专讬 诪"诪 讚注转讜 注诇 砖谞讬 讛讻讜住讜转 讛谞砖讗专讬诐 讜讛专讬 讗祝 讘谞诪诇讱 砖诪讘专讱 讘讜专讗 驻专讬 讛讙驻谉 注诇 讻诇 讻讜住 讜讻讜住 讗讬谉 诪讘专讱 注诇 讛讙驻谉 讗诇讗 讗讞专 讻诇诐 讜注讜讚 诪讙诪讙诪讬诐 注诇讬讛诐 诪爪讚 讗讞专 砖讛专讬 诪讻讬讜谉 砖讬砖 诇讜 诇讘专讱 讘专讻转 讛诪讝讜谉 讛讚讘专 讬讚讜注 砖砖诇砖 讘专讻讜转 驻讜讟专讜转 诪注讬谉 砖诇砖 讘讻诇 讛讚讘专讬诐 讛讝谞讬诐 讻讙讜谉 拽诪讞讗 讜讚讬讬住讗 讜讗祝 讛讬讬谉 讘讻诇诇 讝讛 讜讻诪讜 砖讘讬讗专谞讜 讘专讗砖讜谉 砖诇 讘专讻讜转 讜诪讬 砖砖转讛 讘转讜讱 住注讜讚转讜 讜讘专讱 讘专讻转 讛诪讝讜谉 砖诇讗 注诇 讛讻讜住 讗讬谞讜 讟注讜谉 诇讘专讱 注诇 讛讙驻谉 砖砖诇砖 讘专讻讜转 驻讟专讜讛讜 讗讘诇 讗诐 讘专讱 注诇 讛讻讜住 讛专讬 砖转讛 讗讞专 砖诇 讘专讻讜转 讜爪专讬讱 诇讘专讱 注诇 讛讙驻谉 讘砖讘讬诇 砖转讬讛 讝讜 讜讗"转 诇诪讛 诪讘专讱 讗讞专 讛砖谞讬诐 讜讛专讬 讘专讻转 讛诪讝讜谉 讘讗讛 讜驻讜讟专转讜:



讜诪"诪 讙讚讜诇讬 讛诪驻专砖讬诐 讞讜诇拽讬诐 讘讝讜 讜诪转诪讬讛讬诐 诪讛讬讻谉 讬爪讗 诇讙讗讜谞讬诐 讚讘专 讝讛 砖讗诐 诪拽诇 讜讞讜诪专 讻诇讜诪专 讘专讻讛 讗讞转 诪注讬谉 砖诇砖 驻讜讟专转 砖诇砖 诇讗 讻诇 砖讻谉 讚讘专讬诐 讛讘讗讬诐 诇讗讞专 住注讜讚讛 讬讜讻讬讞讜 砖讟注讜谞讬诐 讘专讻讛 诇驻谞讬讛诐 讜诇讗讞专讬讛诐 讜讗讬谉 讘专讻转 讛诪讝讜谉 驻讜讟专转诐 讜注讜讚 讗诪专讜 讘砖诪讜注转 讻住讗 讚砖讻专讗 讘专讗砖讜谉 砖诇 讘专讻讜转 转诪专讬 诪讬讝谉 讝讬讬谞讬 讻诇讜诪专 讜诪转讜讱 讻讱 讛诐 驻讟讜专讬诐 讘讘专讻转 讛诪讝讜谉 讛讗 诇讗讜 讛讻讬 讗讬谉 砖诇砖 驻讜讟专讜转 诪注讬谉 砖诇砖 诪驻谞讬 砖砖诇砖 讘专讻讜转 诇讗 谞讗诪专讜 讗诇讗 注诇 诪讝讜谉 讚讜拽讗 讜驻讬专讜转 讗讬谞谉 诪讝讜谉 讜讗注"驻 砖讗诪专讜 讻诇 诪讬讚讬 讝讬讬谉 讘专 诪诪讬讗 讜诪诇讞讗 诪讝讜谉 讙诪讜专 诪讬讛讗 讗讬谞讜 讗诇讗 讗诐 讻谉 讛讜讗 诪讞诪砖转 讛诪讬谞讬谉 讛谞讝讻专讬诐 讘转讜专讛 讘驻讬专讜砖 讜诇讗 注讜讚 讗诇讗 砖讬砖 讗讜诪专讬诐 砖讗祝 讘砖讗专 驻讬专讜转 砖诇 砖讘注转 讛诪讬谞讬谉 讗讬谉 讗讜诪专讬谉 讻谉 讻诪讜 砖讻转讘谞讜 讘专讗砖讜谉 砖诇 讘专讻讜转 讜讗"转 砖讬讬谉 砖讘转讜讱 讛住注讜讚讛 讻讚讘专讬诐 讛讘讗讬诐 讘转讜讱 讛住注讜讚讛 诪讞诪转 讛住注讜讚讛 讛诐 讗诐 讻谉 诇诪讛 爪专讬讱 讘专讻讛 诇驻谞讬讜 讗诇讗 诪讗讬 讗讬转 诇讱 诇诪讬诪专 讞砖讬讘讜转讜 讙专诪讛 诇讜 讗祝 诇讗讞专讬讜 讗转讛 讗讜诪专 讞砖讬讘讜转讜 讙专诪讛 诇讜 讜讗讬谞讜 谞驻讟专 讘讘专讻转 讛诪讝讜谉 讗祝 讗讜转讜 砖讘转讜讱 讛住注讜讚讛 讜诪"诪 讗祝 讻砖谞讗诪专 砖讬讬谉 砖讘转讜讱 讛诪讝讜谉 讬驻讟专 讘讘专讻转 砖诇砖 讜讛讚讬谉 谞讜转谉 讛讜讗讬诇 讜讘讗 诇砖专讜转 讻注讬谉 讗讻讬诇讛 讛讬讗 讗讘诇 砖诇驻谞讬 讛诪讝讜谉 专讗讜讬 诇讜诪专 砖诇讗 诇讬驻讟专 讘讘专讻转 砖诇砖 讜讗诐 讻谉 爪专讬讱 注诇 讛讙驻谉 讗讞专 讛专讗砖讜谞讬诐 讜讗祝 讙讚讜诇讬 讛讚讜专讜转 驻讬' 注诇 讙讚讜诇讬 驻讜住拽讬诐 砖讛诐 住讜讘专讬诐 砖讬讬谉 砖诇驻谞讬 讛诪讝讜谉 讗讬谞讜 驻讜讟专 讗转 砖讘转讜讱 讛诪讝讜谉 讗祝 诪讘讜专讗 驻专讬 讛讙驻谉 砖讝讛 诇砖转讜转 讜讝讛 诇砖专讜转 讜讛专讬 爪专讬讱 诇讞讝讜专 讜诇讘专讱 讘讜专讗 驻专讬 讛讙驻谉 注诇 砖讘转讜讱 讛诪讝讜谉 讜注诇 讛讚专讱 砖讗诪专讜 砖讬讬谉 砖讘转讜讱 讛诪讝讜谉 讗讬谞讜 驻讜讟专 讗转 砖诇讗讞专 讛诪讝讜谉 砖讝讛 诇砖转讜转 讜讝讛 诇砖专讜转 讜诪"诪 专讜讘 诪驻专砖讬诐 诪住讻讬诪讬诐 砖讗注"驻 砖讬讬谉 砖讘转讜讱 讛诪讝讜谉 讗讬谞讜 驻讜讟专 讗转 砖诇讗讞专 讛诪讝讜谉 讘讝讜 讛讬讗 诪驻谞讬 砖讗讜转讜 砖讘转讜讱 讛诪讝讜谉 诇砖专讜转 讗讻讬诇讛 砖讘诪注讬讜 讜砖诇讗讞专 讛诪讝讜谉 诇砖转讜转 讜诇砖专讜转 讜诇砖转讜转 诇砖转讜转 注讚讬祝 讜讗讬谉 讛讟驻诇 驻讜讟专 讗转 讛注讬拽专 讗讘诇 砖诇驻谞讬 讛诪讝讜谉 砖讛讜讗 诇砖转讜转 讜讚讗讬 驻讜讟专 讗转 砖讘转讜讱 讛诪讝讜谉 砖讛讜讗 诇砖专讜转 讜讻谉 讻转讘讜讛 讙讚讜诇讬 讛诪驻专砖讬诐 讜诪"诪 诇注谞讬谉 讘专讻转 注诇 讛讙驻谉 讜注诇 驻专讬 讛讙驻谉 讗讬谞讜 讻谉 讻诪讜 砖讻转讘谞讜 讗诇讗 砖讙讗讜谞讬 讛专讗砖讜谞讬诐 诪住讻讬诪讬诐 砖诇讗 诇讘专讱 注诇 讛讙驻谉 讜注诇 驻专讬 讛讙驻谉 讗诇讗 讘住讜祝 讻诇诐 讜诪讟注诪讬诐 砖讛讝讻专谞讜 诇诪注诇讛 讜讘砖讗专 讬诪讜转 讛砖谞讛 讻诇 砖讬砖 诇讜 讻讜住 砖诇 讘专讻讛 诪讘专讱 讘专讻讛 讗讞专讜谞讛 讗讞专讬讛 讜讛讻诇 驻讟讜专 讜讗诐 讗讬谉 诇讜 讻讜住 诇讘专讻讛 诪讘专讱 注诇 讛讬讬谉 砖砖转讛 讘转讜讱 讛住注讜讚讛 拽讜讚诐 讘专讻转 讛诪讝讜谉 讜讻谉 讛注讬讚讜 讙讚讜诇讬 讛诪驻专砖讬诐 讘注爪诪诐 砖讻讱 讛讬讜 谞讜讛讙讬诐:





转讜住驻讜转 专讬"讚 (诪讛讚讜专讛 转诇讬转讗讛)

讗讘讬讬 讜专讘讗 讚讗诪专讬 转专讜讜讬讬讛讜 讜讬砖诪专讱 诇专注讛 讗讬谞讜 诪爪讟专祝 驻讬' 讜讛讗讬 讚讗诪专 专讘讗 讻讜住 砖诇 讘专讻讛 讗讬谞讜 诪爪讟专祝 诇专注讛 讚诪砖诪注 讚讗专讘注 讬砖 讘讛谉 砖诪砖讜诐 讝讜讙讜转 讛讜讗 讻讚讘注讬' 诇诪讬诪专 诇拽诪谉 讜讛讗讬 讚讗诪专转 注砖专讛 转诪谞讬讗 砖讬转讗 讜讗专讘注 讗讬谉 讘讛谉 诪讜砖诐 讝讜讙讜转 诇讗 讗诪专谉 讗诇讗 诇注谞讬谉 诪讝讬拽讬谉 讗讘诇 诇注讬谞谉 讻砖驻讬诐 讞讬讬砖讬谞谉 注讬谉 讘砖诇讛讬 驻' 砖诇砖讛 砖讗讻诇讜 讻讗讞转 讘诪讛讚讜专讗 转诇讬转讗讛:





拽注专讜转 讻讻专讜转 讜讻讜住讜转 讗讬谉 讘讛诐 诪砖讜诐 讝讜讙讜转 驻讬' 讗诐 讛注诇讛 注诇 砖诇讞谞讜 砖转讬 拽注专讜转 讗讜 砖转讬 讻讻专讜转 讗讜 砖谞 讬讻讜住讜转 讞讬讬砖讬谞谉 讜诪砖"讛 讗拽砖讬谞 注诇 讗专讘注讛 讻讜住讜转 砖诇 驻住讞: 讙诪专讜 讘讬讚讬 砖诪讬诐 讘诪讬谞讬 诪讬讻诇讗 讞讬讬砖讬谞谉 驻讬专砖 讜讛讻讻专讜转 讛谉 讙诪专讜 讘讬讚讬 讗讚诐 砖讛砖讘诇讬诐 讛讬讜爪讗讜转 诪谉 讛讗专抓 诇讗 讬讜注讬诇讜 诇讗讻讬诇讛 注讚 砖讛讗讚诐 注讜砖讛 讘讛谉 讻诪讛 诪诇讗讻讜转 注讚 砖讬注砖讛 诪讛谉 驻讞 讗讘诇 讛讬讬谉 讗注"驻 砖讙诪专讜 讘讬讚讬 讗讚诐 讛讗讬 砖讚讜专讻讬谉 讛注谞讘讬诐 讜注讜砖讬诐 诪讛谉 讬讬谉 诪讻诇 诪拽讜诐 讛注谞讘讬诐 讛讬讜爪讗讜转 诪谉 讛讗专抓 讞砖讬讘讬 驻讬专讜转 诇讬讻诇 讜讙诐 讛讬讬谉 谞讘专讗 讻谞讜住 诇转讜讻谉 讜讛讬诇讻讱 讙诪专讜 讘讬讚 砖诪讬诐 讞砖讬讘 诇讬' 讜讛砖讜转讛 讻驻诇讬诐 讬砖 讘讜 诪砖讜诐 讝讜讙讜转:





诪讛专砖"讗 - 讞讬讚讜砖讬 讗讙讚讜转

注砖专讛 讻讜' 讗讬谉 讘讛诐 诪砖讜诐 讝讜讙讜转 讻讜'. 谞专讗讛 诇转转 讟注诐 讘讝讛 讻讬 讛注砖专 讛讜讗 讬讜爪讗 诪讻诇诇 讛诪住驻专 讻讬 讛讜讗 讘讻讞 讗' 讚讛讬讬谞讜 驻"讗 注砖专讛 讜诇讗 砖讬讬讱 讘讬讛 讝讜讙讜转 讜注讜讚 讻讬 注砖讬专讬 讛讜讗 拽讜讚砖 讘讻"诪 讜诪爪讟专祝 诇讟讜讘讛 讜诇讗 诇专注讛 讜讚讜"拽:


砖诇讜诐 诇讟讜讘讛 诪爪讟专祝 讻讜'. 讛讜讗 诪讘讜讗专 讻讜' 讻讬 住讻谞转 讛讝讜讙讜转 诇驻讬 砖讛诐 讻转 讛砖谞讬讜转 讜讻诇 砖谞讬 专注 讚诇讻讱 诇讗 谞讗诪专 讻讬 讟讜讘 讘讬讜诐 讘' 讙诐 讙讬讛谞诐 谞讘专讗 讘讬讜诐 讘' 讜讻诇 讛讬诪讬诐 砖讗讬谞谉 讝讜讙讜转 讛诐 讻讞 讛讗' 讜讛讝讜讙讜转 讛诐 讘讻讞 讬讜诐 讘' 讜注"讻 讘讬讜诐 讚' 诪讗专转 讞住专 讻转讬讘 讜谞讬转谉 专砖讜转 诇诪讝讬拽讬谉 讘诇讬诇 讚' 讙诐 讘讬讜诐 讜' 谞转拽诇诇 讗讚诐 讜讗专抓 讜讝"砖 诇拽诪谉 讘转专讬 拽讟诇讬谞谉 讘讚' 诪讝拽讬谞谉 讻讜' 诪砖讜诐 讚转专讬 讛讜讗 讙讜祝 讛砖谞讬讜转 讗讘诇 讛讚' 讗讬谞讜 专拽 讻讞 讛砖谞讬讜转 讜注"驻 诪"砖 讙' 讘专讻讜转 讻讛谞讬诐 砖讛谉 住' 讗讜转讬讜转 讛诪讙讬谞讬谉 讻谞讙讚 讛诪讝讬拽讬谉 讜讗转 讝讛 诇注讜诪转 讝讛 讻讬 专讜讞讜转 讛讟讜诪讗讛 讛诐 住' 讻讚诇拽诪谉 注诇讜 讘讬讛 住' 砖讬讚讬谉 讻讜' 讜讻诪"砖 驻专拽 诪讬 砖讗讞讝讜 讚讛"诇 诇砖诇诪讛 讘讬注转讜转讗 诪谉 讛讗砖诪讚讗讬 讗诪专 讛谞讛 诪注转讜 砖诇砖诇诪讛 砖砖讬诐 讙讘讜专讬诐 讜讙讜' 诪驻讞讚 讘诇讬诇讜转 讜讛讬讬谞讜 住' 讗讜转讬讜转 砖诇 讘专讻转 讻讛谞讬诐 砖讛诐 诪爪讬诇讬谉 讛讗讚诐 诪谉 讛诪讝讬拽讬谉 讛诪诪讜谞讬谉 注诇 讛讝讜讙讜转 讻讚讗诪专讬谞谉 诇拽诪谉 讚讗砖诪讚讗讬 诪诪讜谞讛 注诇 讛讝讜讙讜转 讜讛砖转讗 诇讗 驻诇讬讙讬 讛谞讬 讗诪讜专讗讬 讚讗诪专讬 转专讜讜讬讬讛讜 砖诇讜诐 砖讛讜讗 住讬讜诐 讻诇 讛讙' 讘专讻转 讻讛谞讬诐 讜诪砖诇讬诐 诇住' 讗讜转讬讜转 诇讟讜讘讛 诪爪讟专祝 诇讛爪讬诇 诪谉 讛诪讝讬拽讬谉 砖讛讜讗 转讬讘讛 讝' 诪讘专讻讛 讙' 讜讗讬谞讜 诪爪讟专祝 诇专注讛 砖讗讬谉 转讬讘讛 讞' 讗讞专讬讛 讗讘诇 讜讬砖诪专讱 讜讬讞谞讱 砖讗讬谞谉 诪砖诇讬诪讬谉 讘专讻转 讻讛谞讬诐 讘转讬讘讜转 讜讘讗讜转讬讜转 诪爪讟专祝 诇专注讛 讜专讘讛 讜专讘 讬讜住祝 讛讜住讬驻讜 讚讙诐 讘专讻讛 讘' 讜讬讞谞讱 砖讛讬讗 讻讜诇诇转 专讜讘 讛讘专讻讜转 讘转讬讘讜转 讜讘讗讜转讬讜转 讙"讻 诇讟讜讘讛 诪爪讟专祝 讻讜' 讜讗讘讬讬 讜专讘讗 讛讜住讬驻讜 讚讙诐 讘专讻讛 讗' 讜讬砖诪专讱 砖讛讬讗 诪讬注讜讟讛 讘转讬讘讜转 讜讘讗讜转讬讜转 讻讬讜谉 砖讛谉 诪讻诇诇 讛讙' 讘专讻讜转 诪住' 讛讗讜转讬讜转 诇讟讜讘讛 诪爪讟专祝 讻讜' 诇讛爪讬诇 诪住' 砖讬讚讬谉 讗讘诇 砖谞讬诐 砖讛诐 注讬拽专 讜诪拽讜专 讛砖谞讬讜转 讜讛讝讜讙讜转 讬砖 讘讜 住讻谞讛 讗讬 诪砖讜诐 诪讝讬拽讬谉 讗讬 诪砖讜诐 讻讬砖讜祝 讻诪"砖 专砖讘"诐 讜转讜住' 讜讚讜"拽:


注讚 诪讗讛 讜讞讚 讜驻拽注 讻讜'. 讗驻讬' 诇诪"讚 讚讬' 讬砖 讘讜 诪砖讜诐 讝讜讙讜转 拽' 诇讬转 讘讬讛 诪砖讜诐 讝讜讙讜转 诪砖讜诐 讚讛讜讗 讻讜诇诇 讻诇 讛诪住驻专讬诐 讘讻讞 讛讗' 讜讛讜讗 诪住驻专 诪注砖专 诪谉 讛诪注砖专 拽讜讚砖 拽讚砖讬诐 讻诪讜 转专讜诪转 诪注砖专 砖谞讜转谉 诇讜讬 诇讻讛谉 讜拽"诇:





专砖"砖

讙诪专讗 讗诪讗讬 谞诪诇讱 讛讜讗. 驻讬' 讜讗诪专讬谞谉 诇拽诪谉 注"讘 谞诪诇讱 讗讬谉 讘讛诐 诪砖讜诐 讝讜讙讜转:



讙诪' 讚讬诇诪讗 讞诇讬砖 讜诪转专注讬. 谞诇"驻 讜讬讞诇讛 讻诪讜 拽爪讬专讬 讜诪专讬注讬 砖讻讬讘 诪专注:



讙诪' 讚诪讜 讘专讗砖讜. 讛讜讗 诇讬砖谞讗 讚拽专讗 (讬讛讜砖注 讘 讬讟) 讜注驻专砖"讬 (谞讚讛 讬讝):



讙诪' 讜讗住"讚 注砖专讛 讻讜' 讛讬讻讬 讻讜' 讜转拽谞讜 讻讜' 诇讬讚讬 住讻谞讛. 拽"诇 讛讗 诇拽诪谉 注"讘 讗诪专 讚诇注谞讬谉 讻砖驻讬诐 诪讬讛讗 讞讬讬砖讬谞谉 讜讗"讻 诪"诪 讬拽砖讛 讚讛讗 诇注讬诇 驻专讻讬谞谉 注诇 讛讚' 讻讜住讜转 讛讬讻讬 诪转拽谞讬 讻讜' 讜驻讬专砖 讛专砖讘"诐 讜讛转讜住' 讚讗驻讬诇讜 讻讜' 拽驻专讬讱 诪砖讜诐 讞砖砖讗 讚讻砖驻讬诐:



讙诪' 讚专讘讗 讗驻拽讬谞讛讜 诇专讘谞谉 讘讚"讻. 诇讻讗讜专讛 讗讻转讬 讛"诇 诇诪讬讞砖 诇讻砖驻讬诐 注讬讬谉 专砖讘"诐 讜讬"诇 注"驻 讛讗 讚讗讬转讗 (讘讞讜诇讬谉 住讚"讝) 讗讬谉 注讜讚 诪诇讘讚讜 讗驻讬诇讜 讻砖驻讬诐 讻讜' 砖讗谞讬 专"讞 讚谞驻讬砖讬 讝讻讜转讬讛 讜诇讗 驻专讬讱 讗诇讗 注诇 转拽谞讛 砖讛讬讗 诇讻"讗 讜注讜讚 讬"诇 注"讚 砖讻转讘 讛专讗"砖 讘住讬诪谉 讻"讛 讘诪砖谞讛 讘砖诐 讛"专 讬讜谞讛:



[讙诪' 驻专讞 驻专讞讬讬讻讬. 谞"诇 讚专砖讘"诐 讛讬讛 讙讜专住 驻专讻讬讬讻讬 讘讻"祝] :



讘专砖讘"诐 (讘住讛"注) 讗砖专 讗转谞讛 诪爪讜讚讚讜转 讻讜'. 讻爪"诇:





讘谉 讬讛讜讬讚注

讗址砖讈职诪职讚址讗讬, 诪址诇职讻旨指讗 讚旨职砖讈值讬讚值讬, 诪职诪只谞旨侄讛 讛讜旨讗 讗址讻旨讜旨诇旨职讛讜旨 讝讜旨讙值讬. 驻讬专讜砖 注诇 讗讜转诐 讝讜讙讜转 砖诇 讛诇讻讛 诇诪砖讛 诪住讬谞讬 砖讛诐 砖谞讬 讘讬爪讬诐 讜砖谞讬 讗讙讜讝讬诐 讜砖转讬 拽讬砖讜讗讬谉 讜讚讘专 讗讞专 讜讻诪讜 砖讗诪专 专讘 讚讬诪讬 诇拽诪谉.
讜诪讛 砖讗诪专 讜旨诪址诇职讻旨指讗 诇指讗 讗执讬拽职专值讬 '诪址讝旨执讬拽' 诇讗讜 讬讜住祝 砖讬讚讗 拽讗诪专 讛讻讬 讗诇讗 专讘 讬讜住祝 讛讜讗 讚拽讗诪专 讻谉 诪住讘专讛 讚谞驻砖讬讛 讗讞专 砖砖诪注 诪谉 讬讜住祝 砖讬讚讗 讚讗诪专 讗砖诪讚讗讬 诪诪讜谞讛 讗讝讜讙讬 砖讛诐 砖谞讬 讘讬爪讬诐 讜讻讜' 讛谞讝讻专 讜拽讗诪专 专讘 讬讜住祝 讚诪诇讻讗 诇讗 讗拽专讬 诪讝讬拽 诇讛讝讬拽 讘讻诇 讝讜讙讬 讚注诇诪讗 讜专拽 讬讝讬拽 讘讗讜转诐 讛讝讜讙讜转 砖谞转诪谞讛 注诇讬讛诐 讗讘诇 讛讗讬讻讗 讚讗诪专讬 驻诇讬讙讬 注诇 专讘 讬讜住祝 讜住讘讬专讗 诇讬讛 讗讚专讘讛 专砖讜转 讘讬讚讜 诇讛讝讬拽 讬讜转专 诪谉 讛诪住讜专 讘讬讚讜 讜诇讻谉 讗讬讻讗 诇诪讬讞砖 讘讻讜诇讛讜 讝讜讙讬 讚注诇诪讗.



诇执谞职拽讜止讟 讝址拽职驻旨指讗 讚旨职讬指讚值讬讛旨 讚旨职讬址诪旨执讬谞值讬讛旨 讘旨职讬指讚值讬讛旨 讚旨执砖讉职诪指讗诇值讬讛旨, 讜职讝址拽职驻旨值讬讛旨 讚旨职讬指讚值讬讛旨 讚旨执砖讉职诪指讗诇值讬讛旨 讘旨职讬指讚值讬讛旨 讚旨职讬址诪旨执讬谞值讬讛旨. 谞专讗讛 诇讬 讚讛讙讜讚诇 专讜诪讝 诇讬砖专讗诇 讜讻诪讜 砖讻转讘谞讜 讘诪拽讜诐 讗讞专 讜诪谞讬讞 讜诪爪谞讬注 讙讜讚诇 讬诪讬谉 讘讬讚 砖诪讗诇 讜讙讜讚诇 砖诪讗诇 讘讬讚 讬诪讬谉 讻讚讬 诇讻诇讜诇 讛讞讜"讙 [讞住讚 讜讙讘讜专讛] 诇诪转拽 讛讙讘讜专讛 讘讞住讚 讜讘讝讛 讬转讙讘专 注诇 讛住讬讟专讗 讗讞专讗.
讜诪讛 砖讗诪专 讛植讜指讛 注讜旨讘职讚指讗, 注址讚 诪值讗指讛 讜职讞址讚, 讜旨驻指拽址注 砖讈执讬讚指讗 谞专讗讛 诇讬 讘住"讚 讛讟注诐 砖驻拽注 讘拽"讗 诪驻谞讬 砖诪住驻专 拽"讗 讛讜讗 '诪讬讻讗诇' [101] 砖讛讜讗 砖专 讛讞住讚 讜讛拽诇讬驻讜转 讗讬谉 诇讛诐 讬谞讬拽讛 诪爪讚 讛讞住讚 讗诇讗 专拽 诪爪讚 讛讙讘讜专讛.
讜注讜讚 谞专讗讛 诇讬 讘住"讚 讚讻转讘谞讜 讘诪拽讜诐 讗讞专 驻诇讜谞讬 讞爪讬讜 住"诪 讛诐 专注 讜讞爪讬讜 讗"诇 讛诐 诪爪讚 讛拽讚讜砖讛 讜诇注转讬讚 讬转讘讟诇 讛专注 砖讛讜讗 住"诪 讜讬砖讗专 专拽 讗讜转讬讜转 讗"诇. 讜讬讚讜注 讻讬 讛诪讝讬拽讬谉 讛诐 诪爪讚 驻诇讜谞讬 讗讱 讛诐 诪谉 讛专注 砖讘讜 砖讛讜讗 讗讜转讬讜转 住"诪 砖诪住驻专诐 诪讗讛 讜诇讻谉 讛砖讚 讛讙讬注 讘讚讘专讬讜 '注讚 诪讗讛' 砖讛讜讗 诪住驻专 住"诪 讚讗讞讜讝 讘讛诐 讚讗讬谉 诇讜 讗讞讬讝讛 讘讗讜转讬讜转 讗"诇 讚驻诇讜谞讬 讜诇讻谉 讻砖讗诪专 讗讞专讬讜 '诪讗讛 讜讗讞讚' 驻拽注 讛砖讚 诪讞诪转 诪住驻专 讗讞讚 砖讛讝讻讬专 讗讞专 讛诪讗讛 讚讛讜讗 讗讬谉 诇讜 讗讞讬讝讛 讘诪住驻专 讗' 讛讘讗 讗讞专 住"诪 讚驻诇讜谞讬 [住诪讗诇].
讜讘讝讛 谞讬讞讗 谞诪讬 诇讛讘讬谉 诪讗诪专 砖讗讞专讬 讝讛 (讘讚祝 拽讬讗) 讚拽讗诪专 '谞驻转讞 讘讗诇 讜讬住讬讬诐 讘讗诇 讗讜 讬驻转讞 讘诇讗 讜讬住讬讬诐 讘诇讗' 讜爪专讬讱 讟注诐 诪讗讬 专讘讜转讬讬讛讜 砖诇 转讬讘讜转 讗诇讜 砖讛诐 讗诇 讗讜 诇讗? 讜讘讝讛 诪讜讘谉 砖驻讬专 讻讬 专讜讞 专注讛 讜诪讝讬拽讬谉 讗讬谉 诇讛诐 讗讞讬讝讛 讘讗讜转讬讜转 '讗诇' 讗讜 讗讜转讬讜转 '诇讗' 砖讬砖 讘砖诐 驻诇讜谞讬 [住诪讗诇].





讘谞讬讛讜

讞指专值讬 讞植诪执讬诪值讬 讘旨职讚执讬拽讜旨诇指讗 讘旨址讝职讬指讗, 诇职驻讜旨诪址讬职讻讜旨 谞指砖讈值讬 讚旨职讞址专职砖讈址讬旨指讗. 驻讬专砖 专砖讘"诐 '爪讜讗讛 讞诪讛 讘讻诇讬诐 拽专讜注讬谉 讜谞拽讜讘讬谉 诇驻讜诪讬讬讻讜'. 讬砖 讟注讜转 拽爪转 讘讚驻讜住 讜爪专讬讱 诇讜诪专 讘住诇讬诐 拽讜专注讬谉 讜谞讜拽讘讬谉 诇驻讜诪讬讬讻讜 讚讗讜转 讜讗"讜 讗讞专 拽讜"祝 讘拽讜专注讬谉, 讜讗讜转 讜讗"讜 讗讞专 谞讜"谉 讘谞讜拽讘讬谉, 讗讘诇 诇诇砖谞讗 讗讞专讬谞讗 砖讛讘讬讗 专砖讘"诐 讘注诪讜讚 讘' 讻转讘 住诇讬诐 拽专讜注讬诐, 砖讛拽专注 拽讗讬 注诇 讛住诇讬诐, 讜讻诪讜 砖谞讗诪专 讘专讗砖 诪砖讘讬专 讝"诇 注讬讬谉 砖诐.

讛讬讻讬 拽讬讬诪讬 专讘谞谉 讜转拽讬谞讜 诪讬诇转讗 讚讗转讬讗 诇讬讚讬 住讻谞讛. 讻讬 讛讗讬 诇讬砖谞讗 拽讗诪专 诇注讬诇 讚祝 拽"讟 讛讬讻讬 诪转拽谞讬 专讘谞谉 诪讬诇转讗 讚讗转讬 诇讬讚讬 住讻谞讛. 讜诇讻讗讜专讛 讛讜讛 诪爪讬 诇诪讬诪专 讛讻讗 讜讛转诐 讚讛讗 讞讝讬谞谉 讚砖转讜 讜诇讗 诪转讝拽讬 诇讗 讘讚' 讻讜住讜转 讜诇讗 讘注砖专讛 讚讗讘诇. 讗诪谞诐 讬"诇 讚诇讗 拽讗诪专 讛讻讬 讚诪爪讬谞谉 诇诪讬诪专 讚讜讚讗讬 讛砖转讗 讚转拽讜谉 专讘谞谉 讚' 讜注砖专讛 讛注讜砖讛 诪爪讜转 讞讻诪讬诐 砖讜诪专 诪爪讜讛 诇讗 讬讚注 讚讘专 专注 讜诪"讛 诇讗 拽讗诪专 讚讞讝讬谞谉 讚诇讗 诪转讝拽讬. 讗讘诇 拽讗诪专 讚讛讬讻讬 诪转拽谞讬 专讘谞谉 讗注讬拽专讗 讚讚讬谞讗 专讘谞谉 诇讻转讞讬诇讛 诇讗 讛讜"诇 诇诪住诪讱 讗谞讬住讗 讜讛讬讻讬 诪转拽谞讬 诪讬诇转讗 讚讗转讬讗 诇讬讚讬 住讻谞讛:





讬讚 讚讜讚

讜讗注状讙 讚讗讬讞讝拽 讻讜壮 转讜诇讚转 讬爪讞拽.


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝






image1.png
e 9T WNSE




